ועדת הכספים, כנסת 18, פרוטוקול מספר 151, 2009-09-09 12:10

משה גפני: אני פותח את ישיבת ועדת הכספים בנושא שינויים בתקציב לשנת 2009.

טמיר כהן: זאת פעם שלישית שהרפרנט לא מגיע.

משה גפני: היות שזאת פעם שלישית שהרפרנט לא מופיע, אני מבקש להחזיר את הפנייה למשרד האוצר.

משה גפני: פנייה מספר 17 – משרד התשתיות הלאומיות

משה בוצר: הפנייה נועדה בעיקרון לשני דברים משמעותיים, האחד הוא 5 מיליון שקלים השתתפות של רשות המים במכון הגיאולוגי בגין מחקרים, והדבר השני הוא הגדלה של 3,5 מיליון שקלים גם בגין מחקרים למפעלי ים המלח.

משה גפני: אנחנו מצביעים.

משה גפני: ה צ ב ע ה פנייה מספר 17 – אושרה פה אחד פניות מספר 18 ו-19

דוד שטיינמץ: התקציב במשרד התעשייה גם של המדען הראשי וגם של מרכז ההשקעות הוא תקציב שניתן בהרשאות ומעת לעת אנחנו מקבלים תקציב מזומנים בגין התחייבויות עבר שביצענו.

דוד שטיינמץ: התקציב במרכז ההשקעות הוא תקציב שניתן בהרשאות ומעת לעת מזרים לנו האוצר בגין התחייבויות עבר.

פניה קירשנבאום: אני לא הבנתי.

פניה קירשנבאום: אתם נותנים הלוואות או מענקים ועכשיו הממשלה מחזירה לכם?

דוד שטיינמץ: לא.

דוד שטיינמץ: הרשאה שאנחנו נותנים, אם אנחנו נותנים סיוע או מענק למפעל, אנחנו נותנים לו למשל 10 מיליון שקלים והוא, על פי קריטריונים, מקבל את הכסף.

דוד שטיינמץ: הוא לא מקבל באותה עת את הכסף אלא הוא צריך לעבור קריטריונים וברגע שהוא מקבל קריטריונים, אנחנו מזרימים את המזומנים בהתאם.

דוד שטיינמץ: בהתחלה האוצר נותן לנו הרשאות להתחייב, בגינם אנחנו מפעילים את זה.

אורי אריאל: זה הולך לפי מפת אזורי פיתוח?

דוד שטיינמץ: אני לא יודע.

דוד שטיינמץ: הרשאות המדען הראשי זה לכל הארץ.

אורי אריאל: אני לא הבנתי ואולי תוכל להסביר.

אורי אריאל: אין מפת אזורי פיתוח היום, למיטב ידיעתי, כי זה נמצא בעבודה וקודם חברת הכנסת קירשנבאום שאלה את שר האוצר בנושא הזה.

אורי אריאל: שר האוצר אומר שתוך חודשיים, אבל זה עומד כבר חודשים רבים.

דוד שטיינמץ: יש מדען ראשי ובמדען הראשי או במרכז ההשקעות יש מפעלים שהם נמצאים באזורי פיתוח והם מקבלים מאתנו מענקים לפי קריטריונים מסוימים.

דוד שטיינמץ: האוצר נותן לנו הרשאה על מנת לתת להם מענקים.

דוד שטיינמץ: אחרי שהם עוברים את הקריטריונים, יש תקופה מסוימת שאנחנו מחזירים להם את המזומנים.

אורי אריאל: לפי מה אתם נותנים?

אורי אריאל: היושב-ראש, אני מבין שאין תשובה אבל אני לא רוצה לעכב את דמי האבטלה.

פניה קירשנבאום: אני אשאל שאלה אחרת.

פניה קירשנבאום: יש מפעל בנצרת עלית וזה מפעל וניציה והוא הולך להגדיל ולהשקיע מיליוני דולרים.

דוד שטיינמץ: הוא נכנס אלינו ומבקש.

פניה קירשנבאום: הוא ממלא טפסים ושלחתם אותו בחזרה.

פניה קירשנבאום: הוא העביר עוד טפסים כאלה ושוב שלחתם אותו בחזרה.

דוד שטיינמץ: יש קריטריונים מסוימים לפיהם אנחנו עובדים.

פניה קירשנבאום: איזה קריטריונים?

פניה קירשנבאום: אני אומר לך מה הקריטריונים.

פניה קירשנבאום: בשנה קודמת אמרתם שאין מספיק כסף ואמרתם שאתם משתתפים בהשקעה בסכום של לא יותר מ-20 מיליון כי אתם רוצים לתת לכמה שיותר עסקים.

פניה קירשנבאום: בשנה הזאת אמרתם שיש לכם כבר 900 מיליון, יש לכם יותר כסף, אבל עדיין אתם לא נותנים.

דוד שטיינמץ: 900 מיליון, זה תקציב עתידי שאנחנו עדיין לא קיבלנו אותו.

דוד שטיינמץ: זה במסגרת השולחן העגול.

דוד שטיינמץ: אנחנו עדיין לא קיבלנו אותו וברגע שנקבל, אנחנו נחלק.

דוד שטיינמץ: כאן מדובר בכלל בהתחייבויות עבר שהיו לפני שנה או שנתיים, שברגע שהגיע הזמן לתת את המזומנים להתחייבויות.

דוד שטיינמץ: את ה-900 מיליוני שקלים עדיין לא קיבלנו.

פניה קירשנבאום: אדוני היושב-ראש, אנחנו מאשרים את זה רטרואקטיבית.

פניה קירשנבאום: האם יהיה פעם שאנחנו גם נאשר את זה מראש?

פניה קירשנבאום: האם יקרה שתהיה בקשה למענקים ואנחנו נבדוק, נבחן ונאשר אותה?

פניה קירשנבאום: או שהמשרד כל הזמן יחליט ואנחנו נאשר את ההחלטה?

משה גפני: בכל העברה את יכולה לשאול את השאלה הזאת וזה בסדר.

משה גפני: את רוצה לקיים דיון על פעולות המדען הראשי במשרד התעשייה, אפשר לקיים על זה דיון.

פניה קירשנבאום: לא, רק על מרכז ההשקעות.

משה גפני: מרכז ההשקעות זה המדען הראשי.

דוד שטיינמץ: התקציב שלנו עומד על 0.1 אחוז.

אורי אריאל: ברשות היושב-ראש, הצעה לסדר.

אורי אריאל: הבקשה הזאת למשל הגיעה לוועדת הכספים ב-1 לספטמבר.

אורי אריאל: נכון, היינו יכולים לשאול את מר שטיינמץ ב-2 לחודש והוא היה מסביר לנו, היינו משתכנעים ועוד היינו עוזרים ומעבירים את זה במהירות.

אורי אריאל: אני רוצה לבקש - ולא צריך לענות לי – שביום שזה מגיע אליכם, תעבירו גם לחברי הוועדה כדי שנוכל לעיין.

טמיר כהן: הפניות מגיעות כל שעה וכל שעתיים.

אורי אריאל: אני מוכן לתת עזרה ממשרדי כאשר מדובר במייל.

טמיר כהן: זה לא מגיע במייל.

אורי אריאל: תבקשו מהאוצר שזה יגיע במייל.

משה גפני: זה מקשה.

משה גפני: התהליך הזה מקשה אבל אני לא מוצא לעניין הזה פתרון.

אורי אריאל: נדבר על זה.

משה גפני: מר שטיינמץ, אני אבקש מהחברים לתמוך בפנייה הזאת ואני מקווה שהם ייעתרו לי.

משה גפני: אני רוצה לומר לך - אנחנו גם שוחחנו על זה בטלפון - שאני ביקשתי דיון עם משרד התעשייה בעניין של ההצהרה שהייתה כאן בוועדת הכספים לגבי הנושא של הצהרונים כאשר היה מדובר בחוק של המטפלות.

משה גפני: אנחנו אישרנו את מה שהממשלה ביקשה אבל היו כאן התניות לגבי הנושא של הצהרונים.

משה גפני: משרד התעשייה לא עמד במה שסוכם.

משה גפני: יתרה מזאת, גם פרסמו לאחרונה את התעריפים שחלים לגבי מעונות היום, לגבי המשפחתונים, ובתעריפים הללו יש פגיעה קשה באישה עובדת שמשתכרת שכר נמוך.

משה גפני: אני ביקשתי את הדיון הזה, אני מעכב את ההעברה בה יש את הנושא של המשפחתונים.

משה גפני: אם אתם רוצים, אפשר לקיים דיון בוועדה, במליאת הוועדה.

משה גפני: אם אתם רוצים, אפשר לקיים דיון יותר מצומצם.

משה גפני: אני מבקש לקיים דיון ושלא יתקשרו אלי ממשרד התעשייה אנשים שונים ויאמרו לי שאני מעכב לזה ומעכב לזה.

משה גפני: שיפצלו ונקיים דיון רק על הנושא של המשפחתונים.

משה גפני: משרד התעשייה לא עמד בהתחייבות שהוא נתן לוועדה לגבי הצהרונים.

משה גפני: יתרה מכך, הוא בתעריפים החדשים הוא גרם נזק.

משה גפני: אישה עובדת, עד היום היא הייתה זכאית לסבסוד אם היא הייתה משתכרת 2,450 שקלים אבל הורידו את הסכום ל-2,000 שקלים.

משה גפני: זאת אומרת, היום אם היא משתכרת 2,100 שקלים, היא איננה זכאית לסבסוד המלא של משרד התעשייה.

משה גפני: אני לא חושב שזה נכון, אני לא חושב שעשיתם את מה שאמרתם לוועדה.

משה גפני: אני אבקש לאשר את הפנייה הזאת שהיא עוסקת בתעסוקה, אבל עדיין אני מעכב את הפנייה של משרד התעשייה ההיא.

משה גפני: ביקשתי את הדיון, ביקשתי מיועץ השר ואני מבקש את זה עכשיו ממך באופן פורמלי.

משה גפני: אם לא בוער לכם, זה בסדר, גם לי לא בוער.

משה גפני: ה צ ב ע ה פניות מספר 18 ו-19 – אושרו פה אחד פנייה מספר 23 – ממשל זמין

מיכל שינוול: הפנייה הזו נועדה לתקצב פרוייקטים במסגרת תוכנית ההאצה.

מיכל שינוול: מדובר בשלושה פרוייקטים: כרטיס חכם לעסקים, פרוייקט מנורה שזה פרוייקט לניהול מכרזים אלקטרוניים ופרוייקט פיתוח אתרים ותשתית.

מיכל שינוול: בנוסף פרוייקט להבה, לצמצום הפער הדיגיטלי שזה בא לאפשר את המשך הפעילות השוטפת.

אורי אריאל: באיזה משרד מדובר?

מיכל שינוול: משרד האוצר, יחידת ממשל זמין, פרוייקט המחשוב שלו.

פניה קירשנבאום: מה זה כרטיס חכם?

מיכל שינוול: כרטיס חכם לעסקים, זה כרטיס חכם שיאפשר לעסקים לבצע כל מיני פעילויות באמצעות מערכות שממשל זמין מפתח, כמו למשל מס הכנסה, מע"מ, לעשות את כל התשלומים בצורה מקוונת, כולל גם פרוייקט מנורה שאלה מכרזים מקוונים.

אלכס מילר: מתי זה אמור להיכנס?

אלכס מילר: עסקים קטנים עכשיו ייאלצו להוציא את כל הכרטיסים האלה ולעבוד דרכם?

מיכל שינוול: רק מי שרוצה.

מיכל שינוול: זה לא הכרחי.

מיכל שינוול: מי שרוצה להשתמש בשירותים המקוונים שהממשלה מפתחת, יכול לעשות זאת.

שי חרמש: זה בא להקל.

מיכל שינוול: זה מוסיף אפשרות לשירות נוסף.

מיכל שינוול: הכרטיס חכם לעסקים בהתחלה יהיה מסובסד באופן חלקי ולכן באה הפנייה.

מיכל שינוול: אחר כך הוא כבר יהיה במחיר מלא.

מיכל שינוול: המחיר שצריך להיות לכרטיס חכם הוא 150 שקלים.

אמנון כהן: תשלום חד פעמי?

מיכל שינוול: חד פעמי.

משה גפני: אנחנו מצביעים.

משה גפני: ה צ ב ע ה פנייה מספר 23 – אושרה פה אחד

אלכס מילר: אני מבקש רביזיה.

אלכס מילר: אני רוצה קצת לבדוק את העניין הזה.

משה גפני: בסדר.

משה גפני: אני אאפשר לך יומיים-שלושה.

אלכס מילר: מתי שהיושב-ראש יקבע, נעשה רביזיה בצורה מסודרת.

משה גפני: יומיים-שלושה.

משה גפני: פנייה מספר 24 – משרד הפנים

קרן טרנר: מדובר בתגבור יחידת החשבות של המשרד ב-500 אלף שקלים, בעיקר לתחום שכרגע לדעת החשבות הביקורת אצלנו היא לא מספיקה וזה תחום הכבאות.

משה גפני: אתם מורידים את זה מהפיקוח הארצי על הבחירות?

קרן טרנר: יש שם איזושהי רזרבה.

משה גפני: אתם בטוחים שאין בחירות השנה.

אורי אריאל: יש משבר ברשויות.

אורי אריאל: אולי תעבירו את מעט הכסף הזה לאיזו רשות נזקקת במקום לעשות עוד ביקורת, ימלאו עוד טפסים, יעבירו לרשם העמותות וכולי?

אורי אריאל: אני מציע לדחות את הפנייה.

קרן טרנר: הביקורת הזאת היא על איגודי כבאות.

קרן טרנר: יחידות החשבות במשרד הפנים רוצה לתגבר בבדיקות שלה את הנושא של הכבאות.

פניה קירשנבאום: זה אומר להביא עוד אנשים?

קרן טרנר: לעשות בחינות לאיגודי הכבאות.

ציון פיניאן: הנושא הזה של הכבאות הוא חשוב.

פניה קירשנבאום: אכן, הנושא חשוב, אבל הביקורת יכולה להכשיל.

ציון פיניאן: הביקורת היא חשובה.

אורי אריאל: שייתנו את הכסף לכבאים.

משה גפני: אנחנו מצביעים.

משה גפני: ה צ ב ע ה פנייה מספר 24 – אושרה פה אחד

אורן משה: הפנייה הזאת היא פנייה להעברת 65.4 מיליון שקלים לרשות השידור, שיפוי גמלאים, מכוח הסכם קואליציוני עם סיעת ישראל ביתנו.

פניה קירשנבאום: אנחנו לא הצבענו על זה בישיבה הקודמת?

טמיר כהן: לא.

טמיר כהן: הרפרנט לא היה.

משה גפני: חברת הכנסת קירשנבאום, את מתנגדת?

פניה קירשנבאום: לא.

משה גפני: אנחנו מצביעים.

משה גפני: ה צ ב ע ה פנייה מספר 25 – אושרה פה אחד

קרן טרנר: טרם פירוקה של עיר הכרמל לשלוש רשויות נפרדות, נוצר מצב שבו נותקו המים והעירייה נדרשה לשלם חשבונות.

קרן טרנר: אנחנו סיכמנו עם משרד הפנים שמועברים כספים מרזרבת השר לטובת העניין והסיכום היה שאנחנו נחזיר מיליון ו-600 אלף לרזרבת שר.

אמנון כהן: למי זה יעבור?

קרן טרנר: זה עבר לעיר הכרמל לתשלום חובות מים כדי שלא ינתקו אותם.

אברהם מיכאלי: עכשיו הם מכסים את החוב ויש להם מים?

קרן טרנר: עכשיו צריך להעמיד להם תוכנית הבראה כי היו שם בחירות.

משה גפני: אנחנו מצביעים.

משה גפני: ה צ ב ע ה פנייה מספר 26 – אושרה פה אחד

שי חרמש: זה חד פעמי.

אמנון כהן: ודאי.

אמנון כהן: זה חד פעמי.

שי חרמש: יש שאלה עקרונית.

שי חרמש: היום כל רשות שלא יכולה לשלם מים, יזרימו אליה כסף מהרזרבה.

אברהם מיכאלי: לא, רק רשות שפורקה לחלקים.

משה גפני: פנייה מספר 30 – מינהלת סל"ע.

ליאת ניקריטין: הפנייה נועדה לערוך שינויים פנימיים בתקציב מינהלת סל"ע כדי לאפשר למפונים לקבל את הפיצויים שמגיעים להם באמצעות החוק.

משה גפני: הכסף הזה מיועד למפונים.

ליאת ניקריטין: כן.

משה גפני: לאיזו מטרה?

ליאת ניקריטין: אני לא יודעת לאיזו מטרה אבל אני יכולה לבדוק.

אמנון כהן: כתוב כאן.

אמנון כהן: סיוע לעסקים.

משה גפני: סיוע לעסקים בסכום של 8 מיליון והסכמים לקבוצות על פי סעיף 85 לחוק יישום תוכנית ההתנתקות, 17.5 מיליון.

ליאת ניקריטין: כל זה פיצוי בהתאם לחוק.

אורי אריאל: יש מצב שהרבנים בקהילות גוש קטיף לא מקבלים את משכורתם חודשיים?

אמנון כהן: הרבנים שייכים למועצה הדתית.

אורי אריאל: תכף נשמע.

אורי אריאל: עשו מאמץ מיוחד במשרד הדתות והעבירו, אבל הודיעו שלא יעבירו יותר.

אורי אריאל: מדובר במשכורת של אנשים, כסף כדי לחיות ואנחנו בערב ראש השנה.

אורי אריאל: אולי אתם יכולים לבדוק את זה?

אורי אריאל: האם היושב-ראש מוכן לדחות את ההצבעה לסוף הישיבה ובינתיים תבדקו?

אורי אריאל: אני מאוד אודה לכם.

ליאת ניקריטין: אני יכולה לבדוק את העניין הזה, אבל השאלה אם אתם רוצים להתנות את אישור הפנייה עצמה.

משה גפני: לא.

זאב אלקין: אני מציע שנצביע, חבר הכנסת אריאל יגיש רביזיה ועד סוף הישיבה נקבל תשובה.

משה גפני: לא, זה לא טוב.

משה גפני: אני מציע שאנחנו נאשר את הפנייה הזאת.

משה גפני: אני מבקש, לפני שאנחנו מצביעים – אנחנו נצביע בהמשך – אם את יכולה לבדוק את הנושא.

משה גפני: יש לך עוד פניות שאת צריכה להציג?

ליאת ניקריטין: יש לי עוד פנייה של פיקוד העורף.

ליאת ניקריטין: פנייה מספר 40.

משה גפני: תבדקי את השאלה של חבר הכנסת אריאל, שאני מצטרף אליה.

משה גפני: השאלה היא לגבי משכורות הרבנים.

משה גפני: הם הפסיקו לקבל את המשכורות.

קריאה: באיזה ישובים?

אמנון כהן: גוש קטיף.

אורי אריאל: יש כעשר קהילות, ואל תתפסי אותי עכשיו במילה, שצריך להעביר ממינהלת סל"ע למשרד הדתות כדי שמשרד הדתות יעביר למועצה הדתית הרלוונטית, כל אחת במקומה, ואז משלמים לרבנים.

משה גפני: אם אפשר לקבל תשובה, ואז נצביע על זה.

אורי אריאל: הנושא מוכר לשר הדתות ועוזריו ומוכר במינהלת סל"ע.

אורי אריאל: זה לא דבר שייפול עליהם כרעם ביום בהיר.

משה גפני: אנחנו נחזור להצבעה על פנייה 30 לאחר שנקבל תשובה.

זאב אלקין: אדוני היושב-ראש, באותה הזדמנות, אם את כבר בודקת, בהעברה הזאת יש גם תוספת לאמרכלות של מינהלת סל"ע והשאלה אם תוכלי להסביר לנו למה צריך כסף נוסף לאמרכלות.

אברהם מיכאלי: חשבתי שהמינהלת כבר לא קיימת.

זאב אלקין: אחת התוספות היא תוספת לאמרכלות למינהלת סל"ע.

זאב אלקין: השאלה היא האם במצב שדווקא חסר תקציב לעזרה למפונים, זה הזמן להוסיף לאמרכלות.

זאב אלקין: אני אשמח אם תאירי את עינינו מה בדיוק הצורך בתוספת הזאת.

משה גפני: פניות מספר 34 ו-35.

קרן טרנר: הפנייה התקציבית נועדה להעביר סכום של 413 מיליוני שקלים לתקציב מענק האיזון.

משה גפני: זה כבר מתחיל לעצבן אותי.

ציון פיניאן: איפה הרשימה?

משה גפני: לפי דעתי זה מעצבן גם את חברי הוועדה.

משה גפני: אנחנו ביקשנו בישיבה הקודמת, ואנחנו חוזרים ומבקשים, אנחנו רוצים לדעת מה זה מענקי איזון.

משה גפני: אתם מדברים על קרוב לחצי מיליארד שקלים.

קרן טרנר: יותר.

קרן טרנר: בסך הכל מדובר ב-2.4 מיליארד שקלים.

משה גפני: נכון.

משה גפני: אנחנו מבקשים וחוזרים ומבקשים את הרשימה.

קרן טרנר: משרד האוצר גם חזר וביקש ממשרד הפנים לקבל את הרשימה אבל לא קיבל.

קרן טרנר: הבהרנו להם שהוועדה התנתה את הנושא.

משה גפני: היא לא התנתה.

משה גפני: אנחנו לא רעים ולא מתנים, ואנחנו רוצים להצביע בעד.

קרן טרנר: הוועדה התנתה את ההצבעה בקבלת הרשימה.

משה גפני: כן, צריך לדעת מה הרשימה.

משה גפני: אנחנו הרשות המפקחת.

קרן טרנר: משרד הפנים מודע לזה.

קרן טרנר: יחד עם זאת, אני חייבת לציין שכרגע הפנייה מעבירה את הכסף בתקנה שמחלקת את הכסף בהתאם לנוסחת גדיש.

אורי אריאל: היושב-ראש, מדובר ב-2.5 מיליארד שקלים והיות שאנחנו ערב ראש השנה.

אורי אריאל: שלא תהיה אי-הבנה, אני מצטרף לדעתך אבל אני מציע לשחרר את הסכום הזה כדי שיהיה קצת חמצן לרשויות ערב החגים.

פניה קירשנבאום: אני רוצה להצטרף לדבריו של חבר הכנסת אורי אריאל.

פניה קירשנבאום: אמרתי את זה גם בשיחה עם שר האוצר.

אורי אריאל: יש לנו הזדמנות.

פניה קירשנבאום: למרות שאני כועסת.

אורי אריאל: אנחנו ערב ראש השנה.

אורי אריאל: חבר הכנסת גפני, תשקול את זה.

אמנון כהן: כבודו אולי יעשה רביזיה.

משה גפני: לא.

משה גפני: אני מביא את זה בעזרת השם בשבוע הבא לישיבה.

משה גפני: אני מקווה שעד אז תהיה לנו הרשימה.

אורי אריאל: היושב-ראש, אם זה יהיה בשבוע הבא, הכסף לא יגיע לרשויות ולא יגיע לעובדים.

אורי אריאל: אתה יודע בדיוק על מה אני מדבר ואני מציע לך עד סוף הישיבה לשקול את זה שוב.

משה גפני: אבל תשכח מקבלת הרשימה.

אורי אריאל: לא, לא נכון.

משה גפני: אתה תשכח מזה.

אורי אריאל: אלה הבקשות של משרד הפנים.

משה גפני: תעצור מענקים של משרד הפנים?

אורי אריאל: אני לא אתווכח, אבל זאת בקשתי.

משה גפני: רק שתדעו שאנחנו את עבודתנו כרשות מפקחת לא עושים.

משה גפני: הרי התקשרו אלי גם ממשרד התעשייה.

ציון פיניאן: אם תאשר את הפנייה, לא תקבל רשימות.

משה גפני: אין שאלה.

משה גפני: זה ברור.

משה גפני: אם אתם רוצים, אני מצביע בעד אבל אנחנו לא מבקשים רשימות.

אורי אריאל: לא.

פניה קירשנבאום: לא.

פניה קירשנבאום: אדוני, אנחנו הולכים להעניש אנשים שלא יקבלו את המשכורת שלהם בגלל הטעויות של הפקידות.

פניה קירשנבאום: אני מציעה לך קודם כלל לזמן לכאן את שר הפנים כדי שהוא ייתן דין וחשבון למה הרשימות לא הוגשו.

משה גפני: מה ביקשנו בישיבה הקודמת?

פניה קירשנבאום: אתה יודע שאין עוד אחד שמסכים אתך בנושא הזה כמוני אבל אני יודעת שיש אנשים שלא יקבלו את המשכורת שלהם.

משה גפני: אז תהיי חזקה.

משה גפני: אין ברירה.

זאב אלקין: כאן אתה חזק על הרשויות ולא על משרד הפנים.

פניה קירשנבאום: אם אנחנו נגיע לזה אפילו ב-14 בחודש בבוקר וה-17 זה היום האחרון, עד שהכסף יעבור מהאוצר למשרד הפנים וממשרד הפנים לרשויות, האנשים לא יקבלו משכורת לפני ערב החג.

משה גפני: זאת אומרת, הסגנית שלה, לא מעניין אותה גפני ולא מעניין אותה שום דבר, היא תעשה מה שהיא רוצה והיא באמת עושה מה שהיא רוצה.

אריה מצליח: אני מהשלטון המקומי.

אריה מצליח: אני מבקש בהזדמנות הזאת להבהיר מעט מה שאנחנו יודעים לפחות.

אריה מצליח: קודם כל, משרד הפנים הודיע לרשויות המקומיות בשבוע שעבר מה היקף מענק האיזון שלהן והוא גם העביר לנו עותק לא רשמי של הרשימה.

פניה קירשנבאום: זה לא פורסם באינטרנט ואף אחד לא יודע את זה.

אריה מצליח: הרשימה הזאת מסתכמת ב-2.28 מיליארד שקלים כאשר משרד הפנים אמר לנו גם בעל פה שיש עוד 120 מיליון שקלים שישמשו אותו לטובת תיקונים ודברים מהסוג הזה במענק האיזון במסגרת נוסחת גדיש, כך שזה יסתכם בסופו של דבר ב-2.4 מיליארד שקלים.

אריה מצליח: אנחנו בדקנו את הרשימה.

אריה מצליח: יש שם הרבה מאוד עיוותים קשים, לפחות על פניו, כאשר יש רשויות שיש להן ירידה מאוד קשה בהשוואה לשנה שעברה.

ציון פיניאן: זאת סיבה מוצדקת לקבלת הרשימה.

אריה מצליח: מנגד, אי העברת כספים גורמת לפגיעה מאוד קשה.

אריה מצליח: אני מתפלא על כך שמשרד הפנים לא נמצא כאן כדי להסביר.

אריה מצליח: אני יכול לתת כמה דוגמאות, לפחות ממה שראינו ברשימה.

זאב אלקין: אתם ממליצים להעביר או לא?

אריה מצליח: לדעתי הנכון הוא להעביר.

אריה מצליח: הדבר הנכון לעשות הוא להעביר כי בסוף לרשויות אין כסף לאכול, לפחות לחלק מהן.

אריה מצליח: לכן הדבר הנכון הוא להעביר.

אריה מצליח: ממילא משרד הפנים לא מעביר את הכל אלא יש עוד 120 מיליון שקלים לתיקונים.

משה גפני: אבל אל תבואו יותר בטענות.

אריה מצליח: יבואו בטענות בהמשך.

משה גפני: לא, אז אני לא מעביר.

משה גפני: תחליטו אחת מהשתיים.

משה גפני: אני לא הולך להיות כאן הרשע של השכונה.

משה גפני: אתם תהיו הנחמדים, תעשו הפגנות, ואני כאן אהיה הרשע.

משה גפני: יש לנו כלי אחד.

משה גפני: לי יש ניסיון בוועדת הכספים וזה לא דבר חדש.

משה גפני: אם אנחנו מעבירים את זה, הרשימה המעוותת שיש לך היא התקפה.

משה גפני: תנהלו משא ומתן אחרי כן עם משרד הפנים אבל אל תבקשו עזרה מאתנו כי לנו אין כלים לזה.

משה גפני: אם מישהו מחברי הוועדה חושב שמחר יבוא עוד הפעם הסכום של 2.5 מיליארד שקלים של מענקי איזון, הוא פשוט טועה.

משה גפני: זה מה שהולך להיות עד סוף 2010.

משה גפני: אז נוכל לעצור 500 אלף שקלים לאמרכלות ונוכל לעצור עוד כמה שקלים בעוד איזשהו מקום ויהיו נושאים שלא נוכל בכלל לעצור והם לא רלוונטיים לגבי השלטון המקומי.

משה גפני: אם אתם רוצים, אני מוכן להיות הטוב אבל שהשלטון המקומי לא יפנה אלינו יותר ויעשה הפגנות.

משה גפני: אנחנו לא עושים הפגנות.

משה גפני: אנחנו הגוף המפקח על משרד הפנים.

משה גפני: זאת הדרך היחידה.

משה גפני: ביקשנו את הבקשה הפשוטה ביותר, רשימה.

פניה קירשנבאום: מה זה קשור להפגנה?

פניה קירשנבאום: זה לא קשור להפגנה בכלל אלא זה קשור להתנהלות של משרד הפנים.

פניה קירשנבאום: אין לזה שום קשר להפגנה.

אלכס מילר: מה שמגיע לאנשים, אי אפשר להתנות את זה בדברים אחרים.

משה גפני: אנחנו לא נצביע על הפנייה עכשיו.

אורן משה: הפנייה הזאת היא להעברת כ-3.5 מיליוני שקלים לתקציב התפעול של משרד התקשורת.

אמנון כהן: עבור מה?

אורן משה: למימון הפעילויות של המשרד.

אורן משה: מעבר לכך, יש כאן גם כמה פרוייקטים שהם רלוונטיים לתוכנית העבודה של המשרד.

אמנון כהן: איזה פרוייקטים?

אורן משה: תמחור אגרות תדרים.

אמנון כהן: זה לא היה בתוכנית העבודה?

אמנון כהן: זה פתאום נוסף?

אורן משה: זה היה בתוכנית העבודה.

אלכס מילר: מה עם חמשת הערוצים?

פניה קירשנבאום: זה לא במסגרת התקציב שהגשתם?

אורן משה: לא.

אורן משה: זאת תוספת.

פניה קירשנבאום: אם ידעתם שצריכים לעשות את זה, למה לא תקצבתם את זה?

אורן משה: כי יש הבדל.

משה גפני: האמת היא שאני לא כל כך מבין את השאלות.

משה גפני: על כל העברה אפשר לשאול את השאלה האת.

משה גפני: יש תוכנית עבודה, תוכנית העבודה אושרה בתקציב המדינה, כל המהלך של ההעברות בוועדת הכספים הוא כאשר מתברר במהלך העבודה שצריך עוד כסף וצריך לעשות העברה מסעיף לסעיף או להביא מהרזרבה הכללית כי אחרת חסל סדר העברות.

משה גפני: אני מדבר עכשיו על הפנייה הזאת של משרד התקשורת.

משה גפני: אם אתה יכול בבקשה, תשיב לחברי הכנסת.

אלכס מילר: שאלתי אם במסגרת ההעברות האלה מופיע גם העניין של ה-DTT.

אורן משה: ה-DTT, מערך ההפצה של שידורי הטלוויזיה הדיגיטלית, לא ממומן מתקציב משרד התקשורת אלא זה מוקם על ידי הרשות השנייה לטלוויזיה ורדיו והמימון מגיע מכספי תמלוגים של בעל הזיכיון.

משה גפני: אנחנו מצביעים.

משה גפני: ה צ ב ע ה פניות מספר 36 ו-37 – אושרו פה אחד

קרן טרנר: מדובר בשינוי פנימי בתקציב משרד הפנים, ברשות ההגירה והאוכלוסין במעברי הגבול.

קרן טרנר: אנחנו מעבירים כסף מלשכות מינהל אוכלוסין והמטה לטובת מחשוב בהיקף של 1.6 מיליון שקלים.

משה גפני: אנחנו מצביעים.

משה גפני: ה צ ב ע ה פנייה מספר 38 – אושרה פה אחד פנייה מספר 39 – שלטון מקומי, 760 אלף שקלים

קרן טרנר: הפנייה נועדה להוסיף תקציב לחופי הרחצה ורישוי עסקים, פעולות שונות, פרסום, הסברה, חוברות, ערכות לימוד.

פניה קירשנבאום: לקראת החורף פועלים בחופי הרחצה?

ציון פיניאן: זה כבר נעשה.

קרן טרנר: לא, חלק מהדברים נעשו.

אורי אריאל: זה לא סכום כזה שעליו כדאי להפיל את הממשלה.

קרן טרנר: מדובר גם ברישוי עסקים.

קרן טרנר: חלק מהסכומים, לקחו משהו כמו הלוואת גישור.

משה גפני: אני יכול לפנות למשרד הפנים באמצעותך?

משה גפני: לפיקוח על החופים.

קרן טרנר: כל מה שתבקש, אני אעביר הלאה.

משה גפני: אין לי כל כך ניסיון בעניין הזה.

משה גפני: אם את יכולה להעיר למשרד הפנים.

משה גפני: נסעתי לטבריה ושם יש חוף נפרד לחרדים אלא שהחוף הכללי הוא בחינם והחוף לחרדים, הכניסה אליו עולה כסף וזה בגלל שהחרדים הם עשירים.

משה גפני: אם אפשר לשאול למה החוף בטבריה הכללי הוא חוף חינם והחוף לחרדים כרוך בתשלום.

משה גפני: החוף הכללי הוא בחינם, נכון?

ציון פיניאן: לא.

ציון פיניאן: 10 שקלים.

משה גפני: אתה בטוח?

ציון פיניאן: כן.

משה גפני: שאלתי וכך אמרו לי.

ציון פיניאן: עד סוף היום אני יכול לבדוק.

פניה קירשנבאום: מדיון שהתקיים בוועדת הפנים אני יודעת שהחוף היחידי שהוא מורשה להיות מוסדר בתשלום הוא בכינרת וזה מאושר.

פניה קירשנבאום: לכן כל החופים בכינרת הם בתשלום.

משה גפני: ציון, תבדוק את הנושא הזה.

משה גפני: זה היה לפני שדנה.

משה גפני: הגיע לשם סגן ראש העיר ואמר לי שהחוף הכללי הוא בחינם והחוף לחרדים כרוך בתשלום, והוא הסביר לי גם למה.

ציון פיניאן: אני אבדוק.

משה גפני: אל תבדקי במשרד הפנים.

משה גפני: אני סומך על חבר הכנסת ציון פיניאן יותר מאשר על משרד הפנים.

משה גפני: אנחנו מצביעים.

משה גפני: ה צ ב ע ה פנייה מספר 39 – אושרה פה אחד

קרן טרנר: כיוון שאני גם רכזת המשרד לשירותי דת, אני אציג את הפנייה.

קרן טרנר: הפנייה התקציבית לבצע שינויים פנימיים בתוך תקציב המשרד לשירותי דת עבור תוכניות הבראה במועצות הדתיות.

אמנון כהן: יופי.

אמנון כהן: למה הסכום קטן?

קרן טרנר: אלה התוכניות עכשיו ואנחנו מעבירים עוד סכומים בהמשך.

פניה קירשנבאום: אני באה מטבריה ושם הייתה הרשאה לבית קברות לא יהודי, הכסף הועבר לעירייה, אבל במקום בית קברות עשו גדר תיל של שבת ושוב אין כסף לבית קברות.

פניה קירשנבאום: אני שואלת למה אני מעבירה עכשיו כספים כאשר אין כסף לבית קברות.

משה גפני: אנחנו מצביעים.

משה גפני: ה צ ב ע ה פנייה מספר 40 – אושרה

פניה קירשנבאום: אנחנו נמנעים.

ציון פיניאן: נמסר לנו שמשלמים בכל חופי הרחצה.

משה גפני: פניות מספר 41, 42 ו-43

ליאת ניקריטין: הפנייה נועדה לתגבר את תקציב פיקוד העורף ב-95 מיליון שקלים בהוצאה נטו ו-280 מיליון שקלים בהרשאה להתחייב.

ליאת ניקריטין: עיקר הסכום מופנה לתגבור תוכנית סופת חול, התגוננות בפני נשק בלתי קונבנציונאלי ועוד חלק מהסכום מופנה למרכיבי ביטחון, בעיקר שיפוי משרד הביטחון על הוצאות עופרת יצוקה כאשר הפעילו צופרים ומרכיבי ביטחון שונים.

אמנון כהן: תקציב הביטחון יעבור בוועדה המשותפת?

משה גפני: לא.

אורי אריאל: מה מצב תוכנית החירום למסכות?

ליאת ניקריטין: יש כרגע הסכם חמש שנתי שמשרד הביטחון ואנחנו חתומים עליו, שמקצה על פני חמש שנים כמעט מיליארד שקלים לנושא המסכות כאשר תוספת התקציב שכאן היא חלק מההסכם הזה.

אורי אריאל: המשמעות של זה היא שבחמש השנים הקרובות אין איום ממשי איראני?

ליאת ניקריטין: אני לא יודעת לומר לגבי האיומים, את זה משרד הביטחון יודע לומר ולהסביר טוב ממני.

אורי אריאל: היושב-ראש, אומרים ביטחון וכולם נאלמים דום.

אורי אריאל: קודם היה כאן שר האוצר ואמרתי לו שאפשר לקצץ בביטחון והרבה, לפחות בסוגים מסוימים של הביטחון.

אורי אריאל: אני מציע בכל זאת, אם אפשר, לקבל הסבר מקצועי בשבוע הבא על מה הולך הסכום הקטן הזה.

משה גפני: מה זאת אומרת למה הוא הולך?

משה גפני: אמרו לך למה הוא הולך.

אורי אריאל: אמרה נציגת משרד האוצר משהו מאוד כללי.

ליאת ניקריטין: אני יכולה להסביר את המרכיבים ולומר לאן זה הולך.

ליאת ניקריטין: חלק מהכסף, מבחינת הסכומים עצמם, כ-37 מיליון שקלים הולכים למסכות, 16 מיליון שקלים שאותם אתם רואים במענה רפואי הולכים לחיסונים, יש לנו גם 6 מיליון לתיאור, גילוי, זיהוי והתרעה שהולכים לציוד, לצוותי גילוי וזיהוי שלא עלינו יגיעו לשטח ראשונים.

ליאת ניקריטין: זה בגדול התפלגות המרכיבים.

ליאת ניקריטין: יש עוד 9 מיליון עליהם פחות אפשר לפרט.

אורי אריאל: יש בעיה של מרכיבי ביטחון?

ליאת ניקריטין: מרכיבי ביטחון, כן.

ליאת ניקריטין: אתה רואה בתחום פעולה את הסכומים שהולכים לצופרים, למרכיבי ביטחון וכולי.

משה גפני: אנחנו מצביעים.

משה גפני: ה צ ב ע ה פניות 41, 42 ו-43 – אושרו פה אחד פניות מספר 45, 46, 47 ו-48 – משרד ראש-הממשלה

ודים גודון: הפנייה נועדה לתגבר את תקציב משרד ראש הממשלה בסך של 214 מיליון שקלים לפי הפירוט דלהלן: 122 מיליון שקלים עבור לשכות חדשות לשרים לרבות הקמת משרד לשיתוף פעולה אזורי החדש.

אמנון כהן: למה חדש?

אמנון כהן: הוא היה.

משה גפני: לא להפריע.

משה גפני: אפשר לצחוק בשקט, אבל לאפשר לו להשלים את הצגת הדברים.

ודים גודון: תוספת של 17.2 מיליון שקלים למשרד הנגב והגליל.

ודים גודון: תוספת של כ-8.5 מיליון שקלים למרכז רבין ולמרכז בגין בהתאם לסיכום בין משרד ראש הממשלה למשרד האוצר.

ודים גודון: תוספת של 12 מיליון שקלים לאבטחת שרים.

ודים גודון: תוספת של 5.2 מיליון שקלים למשרד ראש הממשלה בגין ביקור האפיפיור.

זאב אלקין: אתה יכול לפרט מה זה 50 מיליון שקלים לאגן עיר העתיקה?

ודים גודון: אלה 50 מיליון שקלים לאגן העיר העתיקה.

ודים גודון: בתקציב משרד ראש הממשלה יש שתי תוכניות כאשר תוכנית אחת היא פיתוח אגן העיר העתיקה והר הזיתים, והתוכנית השנייה היא תוכנית הצמיחה בירושלים.

ודים גודון: יש סיכום בין משרד האוצר לרשות לפיתוח ירושלים על תקצוב בהתאם לביצוע בפועל.

ודים גודון: ביצוע בפועל, אומדן הביצוע עומד על כ-120 מיליון שקלים וחסר כיום סך של כ-50-60 מיליון שקלים.

ודים גודון: אנחנו מתקצבים בהתאם לסיכום.

קרן טרנר: ניתנה הרשאה להתחייב ועכשיו מדובר במזומנים לפי ביצוע בפועל של הפרוייקטים.

קרן טרנר: הקבלנים כבר עבדו ונדרש התשלום.

משה גפני: מה זה הסכמים קואליציוניים?

ודים גודון: אלה המקורות.

ודים גודון: המקורות לפנייה הזאת, ל-214 מיליון שקלים, ברובם הם הסכמים קואליציוניים.

משה גפני: לא הבנתי.

זאב אלקין: כאשר ניהלתם משא ומתן קואליציוני, לא ניצלתם את כל הקופה שמשרד האוצר שמר בצד.

זאב אלקין: לכן זה משמש כרזרבה כללית.

משה גפני: הממשלה לא מתכוונת לכבד הסכמים קואליציוניים?

ודים גודון: הסכומים שאני אחראי עליהם מבחינה תקציבית, אנחנו כן כיבדנו.

משה גפני: אז יש לכם כסף מיותר בהסכמים הקואליציוניים?

משה גפני: אתם שמתם ברזרבה, בהסכמים הקואליציוניים, סכומים יותר גבוהים ממה שסוכם עליהם?

ודים גודון: אני לא אחראי על התקצוב של זה.

משה גפני: אבל אתה אחראי כלפי הוועדה עכשיו לומר – לפני שאנחנו מדברים על לאן זה הולך – לגבי ההפחתה של 159 מיליון שקלים מסעיף ההסכמים הקואליציוניים.

משה גפני: זה כסף מיותר שם?

ודים גודון: זה כנראה כסף שיועד לטובת הנושא הזה.

שאול מרידור: חלק מההסכמים הקואליציוניים, אתם תראו אותם גם היום, מתוקצבים מתוך רזרבות שקיימות בתקציבי המשרדים.

שאול מרידור: כדי לא לעשות העברות בין הרבה מאוד סעיפים, בכל ההסכם הקואליציוניים עומדים ואת כולם מתקצבים, אבל כדי לא לגרום לזה שתבוא לכאן פנייה למשל שלוקחת מארבעה סעיפים שונים ומגיעה לסעיף אחד וכולי, את זה לוקחים לסעיף אחד ובמקומות אחרים מביאים לאחרים.

שאול מרידור: כל ההסכמים הקואליציוניים מתוקצבים במלואם.

שאול מרידור: תאמינו לי שאם לא, המפלגה הרלוונטית תבוא ותשמיע את דבריה כאן.

אלכס מילר: אתם אלופי הקומבינות.

אורי אריאל: אם אפשר לקבל פירוט לגבי סעיף 1.122, איך הוא מתחלק למשרדים ואם אפשר לקבל פירוט לגבי סעיף 2 ופירוט לגבי סעיף 3 ו-6.

אורי אריאל: כל הזמן מסבירים לנו שצריך להוריד את האבטחה, איך כל הזמן מעלים את הסכום?

פניה קירשנבאום: אני מצטרפת לשאלה.

פניה קירשנבאום: הרי על הפרק עומדת השאלה להוריד את אבטחת השרים, ואם זה כך, למה אנחנו מוסיפים כסף לאבטחת שרים?

אורי אריאל: תכף נשמע הסבר.

אלכס מילר: למה זה מגיע בחבילה אחת?

אלכס מילר: למה נושא הלשכות לא בנפרד?

משה גפני: זאת גם שאלה טובה.

משה גפני: אתה חבר כנסת חכם.

משה גפני: היו עוד כמה חכמים לפני הרבה שנים.

משה גפני: הם עושים את זה בכוונה.

משה גפני: תגיד תודה שלא שמו לך הסכם קואליציוני של ישראל ביתנו עם אבטחת שרים, כי אז מה היית עושה?

אלכס מילר: הייתי מפריד.

משה גפני: אני מאוד מכבד את השרים בממשלה, מאוד מאוד, אבל יש שרים שלפעמים אני הולך אתם ברחוב ולא מזהים אותם, אבל את המאבטח מזהים.

משה גפני: 12 מיליון שקלים אבטחת שרים.

משה גפני: אתה יודע מה היה אפשר לעשות עם 12 מיליון שקלים?

משה גפני: באמת, יש שרים שלא מזהים אותם.

משה גפני: אני בעד זה שיאבטחו את מי שנמצא בסיכון, מי שיש איומים עליו, אבל יש שר, הלכתי אתו לבית הכנסת, התפללנו מנחה, לא זיהו אותו.

משה גפני: הם שאלו אותי למה יש לי מאבטח.

ודים גודון: אדוני היושב-ראש, אני יכול לענות על כל סעיף וסעיף.

משה גפני: אדוני יושב-ראש הקואליציה, מה בדעתך לעשות?

משה גפני: האם לקבל הסבר על הדברים האלה?

משה גפני: ההעברה הזאת הולכת להיות מאוד עצובה.

זאב אלקין: זה נכון לקבל הסבר, אבל כמו שגם במקרים הקודמים, יש כאן כמה סעיפים שאני לא הייתי מעכב.

זאב אלקין: אנחנו לא יכולים להפריד.

זאב אלקין: יש כאן את העניין של ירושלים, הסיפור של פיתוח אגן העיר העתיקה ועידוד הצמיחה בירושלים, ואני חושב שיהיה מאוד לא נכון אם נעכב העברה תקציבית לדברים האלה.

פניה קירשנבאום: אפשר לעכב את זה לשבוע ימים.

אורי אריאל: אפשר לקבל פירוט.

ודים גודון: אני יכול לתת פירוט עכשיו.

אורי אריאל: יכול להיות שהוא ישכנע אותנו בהסבר שלו.

אורי אריאל: בדרך כלל האוצר מצליח לשכנע, אז בואו נשמע אותו.

אמנון כהן: יש כאן את הפירוט של לשכות השרים ונאמר שלמשרד של אבישי ברוורמן יש העברה של 11,900 מיליון שקלים אבל לעומתו השר מרגי מקבל 549 אלף שקלים בסך הכל.

ודים גודון: אני יכול להסביר את זה.

אמנון כהן: יש כאן עוד שרים.

אמנון כהן: למה מקפחים את השר פלד ומעבירים לו 468 אלף שקלים בסך הכל?

אמנון כהן: לעומתו סגן השר מקבל מיליון ו-700 אלף שקלים.

משה גפני: שאלת על הפער בין השר ברוורמן לשר מרגי, והשאלה מובנת.

משה גפני: התשובה היא שלשר מרגי יש לשכה ומשרד, כך שצריך תוספת.

משה גפני: צריך לדעת על מה התוספת.

משה גפני: לשר ברוורמן אין לשכה.

אמנון כהן: לא, אתה לא הסברת נכון.

אלכס מילר: בעיתון נאמר שלגילה גמליאל יש שלוש לשכות.

ודים גודון: אנחנו מכירים רק לשכה אחת.

אורי אריאל: עזוב, אלה דברים בטלים.

אורי אריאל: סופרים את הלשכה בכנסת, יש לה חדר במועצה למשהו ויש לה חדר כשהיא יורדת לתל-אביב.

ודים גודון: כעיקרון ההסבר הוא פשוט.

ודים גודון: החלוקה היא שוויונית ביותר.

ודים גודון: לשכה של שר מקבלת 2.6 מיליון שקלים.

ודים גודון: יש לי פירוט מלא.

אמנון כהן: לשכה של שר מקבלת 2.6 מיליון שקלים.

ודים גודון: כן.

אמנון כהן: איך הגעתם לסכום של 11.9 מיליון?

ודים גודון: לשכה של סגן שר או שר ללא תיק, זה 2,1 מיליון שקלים.

ודים גודון: ההבדלים שאתם רואים – נניח השר מרגי שהזכרת, מבחינה תקציבית, זה לא במקום אבל מבחינה תקציבית הוא נמצא בתוכנית שתקצבה לפני שנה את השר יצחק כהן ובגלל שחסר שם כסף, מדובר בהשלמה, השלמה ל-2,6 מיליון שקלים.

משה גפני: השר יצחק כהן, כאשר הוא היה במשרד, היכן שיושב היום השר מרגי, קיבל חצי מיליון שקלים פחות.

משה גפני: זאת אומרת, לא הייתה אפליה של השר כהן לעומת השר מרגי.

ודים גודון: לא.

ודים גודון: לא הייתה אפליה וגם עכשיו לא קיימת אפליה.

אמנון כהן: למה אבישי ברוורמן קיבל 1,9 מיליון?

אמנון כהן: אין לי שום דבר נגדו ואנחנו חברים טובים.

ודים גודון: בהתאם לסיכום התקציבי בין משרד האוצר למשרד ראש הממשלה, המשרד לענייני מיעוטים קיבל תוספת תקציבית.

אמנון כהן: בגין מה?

ודים גודון: בגין פעילות של המשרד.

אמנון כהן: למה קיפחתם את יוסי פלד והוא מקבל רק 468 אלף שקלים?

ודים גודון: יוסי פלד נמצא בלשכה שהייתה של עמי אילון.

ודים גודון: כלומר, בתוכנית תקציבית של עמי אילון וגם כאן מדובר בהשלמה כמו במקרה של השר מרגי.

ודים גודון: המשרד של גילה גמליאל הוא במקום מתן וילנאי.

ודים גודון: זה במקום לפתוח תוכניות תקציביות חדשות.

ציון פיניאן: מה עם המשרד לשיתוף פעולה?

משה גפני: המשרד לשיתוף פעולה אזורי, מה זה 150 מיליון שקלים?

ודים גודון: 150 מיליון שקלים הרשאה להתחייב, 50 מיליון שקלים לתקציב מזומנים בהתאם לסיכום בין משרד ראש הממשלה, המשרד לשיתוף פעולה אזורי ומשרד האוצר.

משה גפני: למה מיועד הכסף?

ודים גודון: הכסף מיועד לפעילות המשרד.

משה גפני: לכן יש תוספת שכר של 6,668 מיליון שקלים.

משה גפני: מה זאת התוספת שכר הזאת?

ודים גודון: בהתאם לאותו סיכום תקציבי ובהתאם לאותו סיכום, התווספו כבר בשנת 2009, אמורים להתווסף בשנת 2009, 70 תקני כוח אדם למשרד לשיתוף פעולה אזורי.

אמנון כהן: אני רוצה להבין.

אמנון כהן: השר לשיתוף פעולה אזורי ואחר כך שר הנגב והגליל, זה לא אותו שר?

ציון פיניאן: זה אותו שר.

ודים גודון: השר לשיתוף פעולה אזורי הוא סילבן שלום וסגן שר הנגב והגליל הוא איוב קרא.

ודים גודון: המשרד לשיתוף פעולה אזורי הוא משרד חדש שקם עם הממשלה.

אמנון כהן: זאת אומרת, הוא השר שאחראי על שני המשרדים אבל יש לו סגן שר שמטפל בנגב והגליל.

אורי אריאל: השר מיכאל איתן הודיע שהוא לא לוקח שום דבר יותר והוא לא צריך שום דבר יותר.

אורי אריאל: שנית, מה היו החריגות בביקור האפיפיור ולמה?

ודים גודון: חריגות?

אמנון כהן: אתם משלימים כסף.

ודים גודון: בהתאם להחלטת ממשלה מ-1 במרץ 2009, הממשלה החליטה על הקצאה של עד לסך של 43 מיליון שקלים לביקור האפיפיור וכי התקציב יחולק על ידי שר, בזמנו חיים רמון, ביחד עם משרד האוצר.

ודים גודון: זאת ההקצאה שהתקבלה אז.

משה גפני: אני מעלה את זה להצבעה.

משה גפני: אני מבקש ממך בנושא אבטחת שרים.

משה גפני: לפי דעתי חלק מזה זה פשוט בזבוז כסף.

משה גפני: צריך לבחון את כל העניין הזה.

משה גפני: נגד – 1 פניות מספר 45, 46, 47 ו-48 – אושרו

קרן טרנר: החל מפברואר השנה סיכם ראש הממשלה שכל האחריות להרחבת שוהים בלתי חוקיים תעבור למשרד הפנים, לרשות ההגירה במעברי הגבול.

קרן טרנר: החל מתקציב 2010 כל התקציב הזה נמצא כבר בבסיס, אבל הפעלת היחידה ב-1 ליולי חייבה העברה תקציבים מהמשטרה, מי שעסקה בנושא לפני, ליחידת עוז, בעצם למשרד הפנים.

קרן טרנר: הפנייה התקציבית מעבירה את הסכומים ואת תקני כוח האדם הנדרשים.

משה גפני: אנחנו מצביעים.

משה גפני: ה צ ב ע ה פניות מספר 49 ו-50 – אושרו פה אחד פניות מספר 51 ו-52 – משרד התיירות, הסכמים קואליציוניים

קרן שפר: הפנייה הזאת בעצם כוללת את התוספות תקציב שמגיעות למשרד התיירות בהתאם לסיכום תקציב 2009-2010 שנחתם בין משרד האוצר למשרד הפנים.

אמנון כהן: למה זה מיועד?

קרן שפר: החלק הארי הוא לפעולות שיווק תיירות, הגדלת התיירות הנכנסת לישראל.

משה גפני: אנחנו מצביעים.

משה גפני: ה צ ב ע ה פניות מספר 51 ו-52 – אושרו

אמנון כהן: אנחנו נמנעים.

משה גפני: סיעת ש"ס נמנעה.

משה גפני: הפנייה אושרה.

משה גפני: פנייה מספר 55 – המשרד לתשתיות לאומיות

משה בוצר: הפנייה נועדה לכמה פעולות כאשר אחת היא להגדיל את התקציב של יחידת המכרות, ממינהל מקרקעי ישראל.

משה בוצר: מינהל מקרקעי ישראל משתתף בעובד של יחידת המכרות.

משה בוצר: הפעולה השנייה היא העברה של תקן מהמכון הגיאולוגי, והפעולה השלישית היא תקצוב הכנסות של המכון הגיאולוגי בגין מחקרים של ים המלח.

משה גפני: אנחנו מצביעים.

משה גפני: ה צ ב ע ה פנייה מספר 55 – אושרה

אמנון כהן: אנחנו נמנעים.

משה גפני: סיעת ש"ס נמנעת.

משה גפני: הפנייה אושרה.

שאול מרידור: בקשה להעביר כסף לתמיכות בחקלאות, כאשר מתוך הסכום יש 12,5 מיליון שקלים ערבות מדינה בביטוח נזקי קרה של שנת 2008, עוד 10 מיליון למו"פים אזוריים בחקלאות, ויש גם הרשאה להתחייב של 42,700 מיליון שקלים שנועדה בעיקרה לחדש הסכמים של מלאי חירום של מספוא וחיטה.

פניה קירשנבאום: משרד החקלאות מטפל רק בנזקי טבע או קרה?

פניה קירשנבאום: מי מטפל בנזקים של עופרת יצוקה למשל?

שאול מרידור: ככלל, כאן מדובר על ביטוחי משנה שמתבצעים בדרך כלל על ידי החברה הממשלתית שמבטחת אתם.

שאול מרידור: כאן יש הסכם ספציפי שהממשלה מתערבת וב-2008, בגלל הנזקים הקשים של הקרה, הגיעו ל-300 אחוזים.

שאול מרידור: ככל שאני יודע, נזקי עופרת יצוקה הם בטיפול מס רכוש וכולי, אבל אין לזה קשר לעניין הזה.

משה גפני: אנחנו מצביעים.

משה גפני: ה צ ב ע ה פנייה מספר 58 – אושרה פה אחד פנייה מספר 59 – משרד החקלאות

שאול מרידור: כאן מדובר על תקצוב שני הסכמים – האחד, הסכם קואליציוני לפיתוח תשתיות בכפר הוותיק שכרגע מתוקצבים מתוכו 20 מיליון שקלים.

משה גפני: לא הבנתי.

פניה קירשנבאום: אני אסביר לך אחר כך.

אורי אריאל: מושבים ותיקים, סיכום תשתיות, השר שלום שמחון, מפלגת העבודה.

שאול מרידור: עוד 25 מיליון שקלים עבור מיכון חוסך כוח אדם.

משה גפני: למה זה מיועד?

משה גפני: אני באמת לא מכיר את זה.

שאול מרידור: אני אסביר.

שאול מרידור: יש שני דברים שונים.

שאול מרידור: נושא ההסכם הקואליציוני של 35 מיליון שקלים נועד לשיקום תשתיות ביישוב הוותיק כאשר הגדירו קריטריונים לפיהם ישובים שהם מעל 35 וכמה – אני כבר לא זוכר את המספר המדויק – שנים שהמדינה לא השקיעה בהם בשנים האחרונות בכלל.

זאב אלקין: יש את הסכום?

שאול מרידור: 35 מיליון שקלים וכתוב שלגבי הסכום ב-2010 יסוכם בין שר האוצר, ראש הממשלה ושר החקלאות.

שאול מרידור: זה מופיע בהסכם הקואליציוני של מפלגת העבודה.

שאול מרידור: הכסף הזה נועד למה שאנחנו צופים שיצא השנה.

שאול מרידור: מדובר על הרשאה להתחייב.

שאול מרידור: מעבר לזה, יש גם 25 מיליון שקלים שנועדו לתקצב את ההסכם שיתבצע בין הממשלה לחקלאים על הקטנת מספר העובדים הזרים בחקלאות, שבין השאר נועד לממן השקעות בתשתית, ביטחונות שחוסכות כוח אדם.

שאול מרידור: יש כאן גם תקצוב של 17,850 מיליון שקלים עבור מחקר ופיתוח בחקלאות כאשר חלקו למיכון חוסך כוח אדם וחלקו לפיתוח אחר.

משה גפני: זה גם הסכם קואליציוני?

שאול מרידור: לא.

פניה קירשנבאום: למה לא כתוב כאן מה שייך להסכם הקואליציוני?

משה גפני: נכון, למה לא כתבתם את זה?

פניה קירשנבאום: הרי ברוב ההעברות כתוב הסכם קואליציוני כזה וכזה, סעיף תקציבי כזה וכזה.

פניה קירשנבאום: למה כאן זה לא כתוב?

שאול מרידור: אני מתנצל, זאת טעות שלי.

שאול מרידור: לכן אמרתי את הדברים לפרוטוקול.

פניה קירשנבאום: תתקן.

פניה קירשנבאום: בפעם הבאה נעביר.

אמנון כהן: לא.

אמנון כהן: זה בסדר.

משה גפני: אנחנו מצביעים.

משה גפני: ה צ ב ע ה פנייה מספר 59 – אושרה פה אחד

ערן כהן: הפנייה נועדה להעביר 2.6 מיליון שקלים לרשות החברות הממשלתית לשם עבודות ייעוץ והכנת תשקיף לחברות הנמל.

אמנון כהן: להפרטה.

ערן כהן: כן.

ערן כהן: יש הסכמה משנת 2005 עם חברות הנמל ועם העובדים.

ערן כהן: אנחנו הולכים בהתאם למתווה, בדיוק בהתאם למתווה שהוסכם עליו בשנת 2005.

אברהם מיכאלי: מתי ה-דד ליין של הסיכום הזה?

אברהם מיכאלי: עוד חודש-חודשיים זה אמור להסתיים.

ערן כהן: לא, הסכמי העבודה חלים עד פברואר 2010.

ערן כהן: התהליך הראשון של ההפרטה של 15 אחוזים מחברות נמל חיפה ואשדוד אמור להתחיל, לפי הערכות רשות החברות, בסוף מרץ.

משה גפני: אנחנו מצביעים.

משה גפני: ה צ ב ע ה פניות מספר 60 ו-61 – אושרו פה אחד

דוד שטיינמץ: מדובר כאן בתכנית הצפון ובתוכנית לחיזוק הצפון, תוכנית שאושרה בממשלה.

משה גפני: בכמה כסף מדובר?

דוד שטיינמץ: 22 מיליון שקלים.

דוד שטיינמץ: ההרשאה היא יותר גדולה, אבל אלה כרגע המזומנים שצריך למענקים לחיזוק חיפה והצפון, וליצואנים קטנים.

משה גפני: זה לפי קריטריונים?

דוד שטיינמץ: ודאי.

משה גפני: לפי מה, על פי איזו החלטה?

דוד שטיינמץ: החלטת ממשלה.

דוד שטיינמץ: יש החלטת ממשלה לחיזוק חיפה והצפון.

אורי אריאל: מספטמבר 2006.

דוד שטיינמץ: במסגרת החלטת ממשלה לחיזוק הצפון, יש את החלק של משרד התעשייה שיש בו את הנושא של המענקים.

אורי אריאל: כמה זה חיפה וכמה זה יתר הצפון?

אורי אריאל: 80 אחוזים חיפה?

דוד שטיינמץ: מתוך ה-22 מיליון יש 10 מיליון לחיפה ו-12 מיליון לצפון.

אורי אריאל: יחס קואליציוני.

משה גפני: למה באמת קיימת החלוקה הזאת?

דוד שטיינמץ: התוכנית היא הרבה יותר מ-22 מיליון שקלים.

אורי אריאל: מה סך כל התוכנית?

דוד שטיינמץ: חיפה והצפון, זה 40 מיליון מתוך 180 ומשהו מיליון.

משה גפני: 40 חיפה ו-180 כל הצפון?

דוד שטיינמץ: מתוך ה-40 לחיפה, בהרשאה להתחייב יש צורך כרגע לתת 10 מיליון שקלים במזומן.

משה גפני: אנחנו מצביעים.

משה גפני: ה צ ב ע ה פניות מספר 62, 63 ו-64 – אושרו פה אחד

אורי אריאל: אתם מורידים מהנגב 86 מיליון שקלים?

אורי אריאל: מהנגב מורידים מהרזרבה הכללית?

אורי אריאל: מה זאת הרזרבה הכללית כאן?

דוד שטיינמץ: זאת הרזרבה של המדינה.

דוד שטיינמץ: זאת תוספת.

דוד שטיינמץ: לוקחים מהרזרבה הכללית ומעבירים.

דוד שטיינמץ: כאן יש את התקצוב של מה שנקרא תכנית ההאצה.

דוד שטיינמץ: אלה כספים שקיבלנו בסוף 2008 – 150 מיליון שקלים למדען הראשי, יש כאן תוספת הרשאה להתחייב בחממות לאנרגיות מתחדשות, 57 מיליון שקלים.

משה גפני: מה אתה מסביר?

משה גפני: איזה פנייה אתה מסביר?

משה גפני: אני עוד לא החלטתי שזה על סדר היום.

משה גפני: נחזור לזה אחר כך.

משה גפני: אני עובר לפנייה הבאה – פניות 72, 75 ו-77.

דן אנגלשנקוב: מטרת הפנייה היא להעביר 172.8 מיליון שקלים לתקציב הפיתוח של משרד החינוך עבור מיגון בתי ספר בעוטף עזה ו-5 מיליון שקלים נוספים לתקציב ההשכלה הגבוהה לצורך השתתפות במיגון של מכללת ספיר.

דן אנגלשנקוב: חוץ מזה הפנייה נועדה לבצע שינויים פנימיים בתקציב ות"ת.

משה גפני: זה פיקוד העורף?

משה גפני: מי זה?

משה גפני: <

דן אנגלשנקוב: לא, משרד החינוך וההשכלה הגבוהה.

זאב אלקין: זה מיגון בתי הספר.

משה גפני: כן, אבל מי מבצע את המיגון של בתי הספר?

דן אנגלשנקוב: משרד החינוך.

זאב אלקין: הוא הרי נאלץ לבנות שם בית ספר חדש.

אורי אריאל: זה במסגרת תקציב הפיתוח בבתי ספר.

אורי אריאל: זה עניין טכני.

משה גפני: מי מבקש את הכסף הזה, משרד החינוך?

שירה גרינברג: לגבי המיגון?

שירה גרינברג: כן.

שירה גרינברג: התחילו למגן.

שירה גרינברג: בתוכנית יש 13 בתי ספר שצריך למגן אותם.

משה גפני: איפה הם:

שירה גרינברג: בשדרות, באזור של עוטף עזה.

שירה גרינברג: שישה מהם בשדרות.

שירה גרינברג: לגבי חלקם, הבינוי כבר התחיל וצריך לשלם את הכספים למי שביצע את העבודה.

משה גפני: מה קורה לגבי השלושה הנוספים בשדרות?

שירה גרינברג: לגבי אלה, בגדול העבודה הסתיימה וצריך להעביר את הכספים.

משה גפני: מה לגבי השלושה הנוספים?

שירה גרינברג: לגבי השלושה הנוספים, יש שם בעיות וזה תקוע בשלבים של מכרזים.

שירה גרינברג: כרגע צריך את הכספים כדי שאפשר יהיה לשלם.

משה גפני: מה פירוש המילה תקוע במכרזים?

שירה גרינברג: יש שם כל מיני בעיות בנושא המכרזים.

שירה גרינברג: הייתה חברה שזכתה ואז חברה אחרת הגישה בג"ץ כדי לזכות, ואז היא זכתה במכרז ועכשיו היא זאת שצריכה להפעיל.

משה גפני: כמה זמן התהליך הזה מתבצע?

משה גפני: התהליך הזה עליו אמרת שיש בעיות.

שירה גרינברג: התהליך נמשך הרבה זמן.

שירה גרינברג: הוא עלה גם לדיון אצל מנכ"ל משרד ראש הממשלה ממש לאחרונה.

שירה גרינברג: כרגע הנושא אמור להיפתר ולהתקדם, וזה גם המידע שאנחנו קיבלנו.

שירה גרינברג: לצורך כך אנחנו מעבירים את הכספים.

משה גפני: אני רוצה לומר לך שהנושא הזה נדון במליאת הכנסת נדמה לי לפני שנתיים.

משה גפני: אפרים סנה היה אז סגן שר הביטחון.

משה גפני: האמת היא שהיצר הרע שלי אומר לא לאשר את זה מכיוון שמדובר בתהליך שמתמשך לפי דעתי כבר זמן רב.

משה גפני: אני חשדתי כל הזמן שזה נעשה בגלל שאחד משלושת בתי הספר שם בשדרות הוא בית ספר של החינוך העצמאי.

משה גפני: הסיכום עם אלוף פיקוד העורף אז – הרי עשו מיגון לא תקני, דבר שמהווה מחדל כשלעצמו – והילדים עברו ללמוד בחזון יחזקאל והם לא נמצאים בשדרות.

משה גפני: לפני שנתיים היה מדובר על כך שבתוך שנה הבנייה מסתיימת, אבל עד עכשיו עוד לא התחילו את הבנייה.

משה גפני: אמרו לי שזה לא נכון, שזה לא בגלל החינוך העצמאי.

משה גפני: השניים האחרים הם לא בחינוך העצמאי.

משה גפני: אמרתי שזה כן בגלל שזה החינוך העצמאי ושני האחרים עוכבו בגלל שאוי לרשע ואוי לשכנו, בגלל החינוך העצמאי.

משה גפני: התברר שהלוואי שהייתי צודק וכי לא זה המצב.

משה גפני: המצב הוא נורא.

משה גפני: מבחינת התהליכים של מדינת ישראל שעשתה פעולות והיא תקועה עם זה שנתיים, אני כאזרח המדינה מתבייש בגלל המצב הזה.

משה גפני: זה לא שאין כסף, זה לא שאין תוכניות, זה לא שאין את כל הדברים אבל העסק עומד תקוע.

משה גפני: פשוט לא יאומן שהמצב הזה מתקיים.

משה גפני: תחליטו מה שאתם רוצים.

משה גפני: אתם יכולים לשאול שאלות.

אמנון כהן: מה אתה רוצה לעשות?

משה גפני: אני רוצה לאשר את זה.

אמנון כהן: פתרו את הבעיה?

משה גפני: לא.

משה גפני: לא פתרו אותה.

משה גפני: מרכז השלטון המקומי עם החברה למשק וכלכלה, עם ראש עיר קודם בשדרות, עם ראש עיר נוכחי שם, דבר לא קורה.

משה גפני: יותר טוב שאני לא אדבר יותר מדיי.

שירה גרינברג: אני רוצה להבהיר שהעברת הכספים כאן נועדה לעזור לתהליך.

משה גפני: שאל אותי חבר הכנסת כהן מה אני מתכוון לעשות ואמרתי שאני מתכוון לחרוק שיניים ולהצביע בעד.

אמנון כהן: זה לא פותר את הבעיה של אדוני.

משה גפני: לא פותר שום בעיה.

אמנון כהן: הבירוקרטיה נשארת.

משה גפני: זאת לא בירוקרטיה אלא זה פי מיליון יותר גרוע.

אמנון כהן: אם מחר חס וחלילה יהיה מצב שיחזור המצב שהיה?

משה גפני: הבעיה היא כבר לא אם המצב יחזור או לא אלא המצב הוא שאין בית ספר.

משה גפני: הרי פיקוד העורף לא מרשה.

משה גפני: יש כסף ויש הכל, אבל דבר לא קורה.

משה גפני: הלוואי שזאת הייתה בירוקרטיה, אבל זה פי מיליון יותר גרוע.

אורי אריאל: בזמנו ועדת הכספים התגייסה ונתנה פתרון לישיבת ההסדר בשדרות.

אורי אריאל: נדמה לי שזה היה באותו דיון שקיימנו על מכללת ספיר.

משה גפני: נכון.

אורי אריאל: יש שם חוסר – אני לא רוצה לומר מספר כדי לא לטעות – בסכום שהוא לא גדול.

אורי אריאל: הייתי רוצה לבקש את היושב-ראש באיזושהי צורה – זה לא בפנייה – שהאוצר ימצא את המקור למיליון או מיליון וחצי שקלים – אל תתפסו אותי במספר – כדי לגמור את העבודה ולסכם אותה שם לטובת כולם.

אורי אריאל: רוב הכסף הושקע וצריך לומר לוועדה תודה על שעשתה את המלאכה לפני שנתיים, אבל בואו נסיים אותה אם אפשר.

משה גפני: את מכירה את הנושא הזה?

שירה גרינברג: אמרתי שהנושא עלה למנכ"ל משרד ראש הממשלה.

שירה גרינברג: הנושא הזה נכלל בתוך מגוון רחב הרבה יותר של פערי מימון הגיעו לסכומים מאוד מאוד גדולים.

שירה גרינברג: הועבר סכום של כ-100 מיליון שקלים שהיה חסר קודם לכן ואנחנו לא נוכל לתת למקום אחר ולא למקום אחר.

שירה גרינברג: הנושא הזה כרגע נמצא ממש לקראת פתרון לגבי מקורות המימון, איזה משרדים יממנו ואיך.

שירה גרינברג: לכן אני לא יכולה להתחייב על זה שהאוצר יממן את הסיום.

אורי אריאל: את אומרת שמנכ"ל משרד ראש הממשלה עושה עכשיו עבודה למקורות להשלמת פערים?

שירה גרינברג: כן.

משה גפני: היא אומרת שהיא לא רוצה להתחייב בשם משרד האוצר.

אורי אריאל: אני מבין, אבל אני רוצה לשאול האם יש הערכת זמן לגמר העבודה הזאת.

אורי אריאל: האם מדובר בשבועיים או בחודשיים?

שירה גרינברג: אני מניחה שהדבר עומד להסתיים ממש בשבועות הקרובים ובהחלט זה לא ייקח חודשיים.

שירה גרינברג: זה למיטב ידיעתי כמובן כי אני כמובן לא אחראית על לוח הזמנים של המנכ"ל.

אורי אריאל: אני מבקש שיהיה מעקב של הוועדה.

משה גפני: אם את יכולה בבקשה לדווח לי ולוועדה.

שירה גרינברג: בסדר.

משה גפני: ממילא אנחנו גם נאמר את התשובה לחבר הכנסת אריאל ולכל מי שירצה לדעת.

משה גפני: אם תוכלי לדווח לנו בעוד שבועיים מה קרה עם זה.

משה גפני: מה קרה בכלל עם כל מה שהועלה כאן.

שירה גרינברג: בסדר גמור.

משה גפני: מה זה העברה של 141 מיליון שקלים השתתפות בתקציבי המוסדות להשכלה גבוהה?

דן אנגלשנקוב: מדובר כאן בעצם על הפשרה מרזרבות של תקציב ההשכלה הגבוהה ולתת ל-ות"ת את האפשרות להשתמש בכספים האלה בזמן הקרוב, עד שייחתם הסכם תש"ע החדש.

משה גפני: אנחנו מצביעים.

משה גפני: ה צ ב ע ה פניות מספר 72, 75 ו-77 – אושרו פה אחד כאמור, אני מבקש, אם אפשר, לקבל בתוך שבועיים תשובות לשאלות שהועלו קודם לכן.

שאול מרידור: מדובר על כסף שנועד לממן את החלטת הממשלה שנתנה פיצוי או יותר נכון לומר תמיכה לחקלאים בגין ירידה במכסות המים בשל המצב הקשה במשק המים.

משה גפני: אנחנו מצביעים.

משה גפני: ה צ ב ע ה פניות מספר 73 ו-74 – אושרו פה אחד

שירה גרינברג: מדובר בפנייה שנועדה לבצע מספר שינויים בתקציב הפיתוח של משרד החינוך.

שירה גרינברג: בין היתר, במסגרת תוכנית ההאצה, 30 מיליון שקלים שנועדו לפירוק אסבסט במוסדות חינוך.

שירה גרינברג: מעבירים כאן הן את ההרשאה והן 15 מיליון שקלים במזומן עבור מקומות שכבר בוצעו וצריך לשלם כספים.

אברהם מיכאלי: יש רשימה?

שירה גרינברג: אין לי את הרשימה אצלי אבל אני יכולה לבקש ממשרד החינוך שיעביר רשימה של המקומות ולהעביר אותה לוועדה.

אמנון כהן: למה הורדתם מבניית כיתות לימוד?

שירה גרינברג: לא, יש שם מקור של רזרבה משם אנחנו משתמשים.

אמנון כהן: כתוב בניית כיתות לימוד, מינוס.

שירה גרינברג: נכון, אבל אתה לא רואה את הפירוט של התקנות.

אמנון כהן: מה שנתת לי, אני רואה.

אמנון כהן: מה שלא נתת לי, אני לא רואה.

שירה גרינברג: אני יודעת.

שירה גרינברג: מה שאתם מקבלים, זה רק את הרמה של התוכניות.

שירה גרינברג: אני יכולה להבטיח לך שלא יורד משם כסף אלא הכסף הוא מקור שלנו לצורך תוספות שאנחנו שמים במקומות אחרים והתוספות הן המפורטות להלן: 30 מיליון שקלים שדיברתי עליהם בהרשאה וה-15 מיליון במזומן, יש את החלטת הממשלה בנושא ההתנתקות כאשר אנחנו מתקצבים כאן כ-10 מיליון שקלים לנושאים האלה וזה להסעות, לפסיכולוגים, ליועצים, לנושאים שונים לתלמידים האלו, ויש גם הרשאה להתחייב בגין הקדמות שכבר ביצענו בשנת 2008 ועכשיו אנחנו מתאימים את ההרשאה למה שכבר הורדנו כי בעצם כבר נתנו אותה בשנת 2008.

שירה גרינברג: זה סדר הקדמת הרשאות.

שירה גרינברג: אם יש שאלות, אני מוכנה לענות.

אורי אריאל: שוב הערה לסדר.

אורי אריאל: חוץ מהעברת החומר והמיילים שהאוצר בוודאי יתגבר על זה כי אישרנו 4.5 מיליון שקלים לכרטיסים חכמים ולמרכבה, אולי אפשר לקבל גם פירוט מאיזה תקנה זה יורד?

אורי אריאל: אולי אפשר לרדת לרזולוציה יותר נמוכה שתהיה כאן שקיפות מלאה ולא נצטרך לשאול כל כך הרבה שאלות.

אורי אריאל: אולי הממונה החדש יחליט על כך.

משה גפני: אני אבוא אתו בדברים בעניין הזה.

אורי אריאל: שייתן לנו את התקנות, ואז נבין יותר טוב.

משה גפני: אני אבוא אתו בדברים בנושא, אבל אני לא מבטיח תוצאות.

משה גפני: ה צ ב ע ה פנייה מספר 78 – אושרה פה אחד פניות מספר 79 ו-80 – משרד החינוך

שירה גרינברג: יש כאן נושא של תקצוב פעילויות עם תלמידים כתוצאה מתוכנית ההתנתקות.

שירה גרינברג: יש כאן השתתפות של משרד הביטחון בסך 4 מיליון שקלים לבגרות לוחמים ויש כאן העברה של 750 אלף שקלים ממשרד החינוך למשרד התרבות והספורט בסך 500 אלף שקלים לנושא של מורה אומן ו-250 אלף שקלים.

משה גפני: מה זה מורה אומן?

שירה גרינברג: מורים שהם אומנים.

שירה גרינברג: הם מלמדים את נושא התיאטרון, אומנות וכולי.

משה גפני: זה עובר למשרד המדע?

שירה גרינברג: כן.

שירה גרינברג: זה כסף של משרד המדע.

משה גפני: זה חלק מההסכם הקואליציוני?

שירה גרינברג: לא.

שירה גרינברג: זה עובר למשרד התרבות.

משה גפני: לא הבנתי.

משה גפני: אני שאלתי על המדע.

שאול מרידור: זה ועדת תרבות וספורט.

שירה גרינברג: זה משרד אחר.

שירה גרינברג: זה עובר למשרד התרבות.

משה גפני: למיטב ידיעתי יש את משרד התרבות והספורט, יש את משרד המדע שהוא משרד אחר.

שירה גרינברג: וזה תרבות וספורט.

משה גפני: אבל כתוב משרד המדע והתרבות.

משה גפני: מי קיבל את זה, לימור לבנת או הרשקוביץ?

שירה גרינברג: לא תיקנו אצלנו במערכת אבל זה עובר, כפי שציינתי ופירטתי, לספורט ולתרבות.

משה גפני: אנחנו מצביעים.

משה גפני: ה צ ב ע ה פניות 79 ו-80 – אושרו פה אחד

יובל יעקובי: מדובר בתקצוב לפי ההסכם הקואליציוני עם סיעת ישראל ביתנו.

יובל יעקובי: הסעיף דיבר על 82 מיליון שקלים, כאן בינתיים מעבירים 65.5 מיליון שקלים בהסכמה עם הסיעה.

משה גפני: עבור מה?

יובל יעקובי: יש כאן כספים ללשכת הקשר נתיב ויש כאן כספים לחטיבה להתיישבות.

משה גפני: כמה זה החטיבה להתיישבות?

יובל יעקובי: 6.5 מיליון שקלים.

יובל יעקובי: החלק הארי של הכסף הולך למשרד הקליטה, בין השאר לתוכנית קמע ולנושאים אחרים.

אברהם מיכאלי: אם כן, אפשר לבטל את הישיבה שנועדה למחר בוועדת המדע בנושא קמע?

יובל יעקובי: אני באופן אישי אשמח מאוד.

אמנון כהן: את קמע ראיתי גם בפנייה של משרד הקליטה.

יובל יעקובי: נכון, אתה צודק.

יובל יעקובי: גם במשרד הקליטה יש עוד כסף.

פניה קירשנבאום: אנחנו מביאים את ההשלמה של הסכום שהיה חסר.

אמנון כהן: כמה עכשיו יש לקמע?

יובל יעקובי: בהסכם הקואליציוני יש 11.4 מיליון ובפנייה של משרד הקליטה עוד 3.6 מיליון שקלים.

יובל יעקובי: סך הכל 15 מיליון שקלים.

יובל יעקובי: חלק בבסיס כמובן.

אברהם מיכאלי: הפיטורים כרגע יבוטלו?

יובל יעקובי: בוא נגיד כרגע אבל עובדים על תוכנית קמע וחושבים עליה.

משה גפני: אנחנו מצביעים.

משה גפני: ה צ ב ע ה

אמנון כהן: אנחנו נמנעים.

משה גפני: פנייה מספר 88 – משרד התשתיות הלאומיות

שאול מרידור: יש כאן חלוקה מתקציב המזומנים של המינהל לפיתוח תשתיות ביוב בהתאם לקצב התקדמות הפרוייקטים וחלוקה של ההרשאות להתחייב כפי שהוסכם, אבל לא כחלק מהסכם קואליציוני.

משה גפני: מה זה סיוע ליישוב, טיפול נקודתי?

שאול מרידור: הייתה תוכנית שנועדה למודיעין עלית, קצרין ושדרות.

שאול מרידור: במקרה של מודיעין זה החיבור של הביוב לאילון.

משה גפני: אנחנו מצביעים.

משה גפני: ה צ ב ע ה פנייה מספר 88 – אושרה פה אחד

אברהם מיכאלי: עדיין לא הצבענו על הפנייה לגבי מינהלת סל"ע.

משה גפני: פניות מספר 89 ו-90.

יובל יעקובי: הפנייה הזאת היא פנייה להעברת 100 מיליון שקלים לתקציב משרד הקליטה במסגרת סיכום בין משרד האוצר לשרת הקליטה אגב העברת התקציב בממשלה.

יובל יעקובי: תגבור נושאים כמו תכנית קמע שהזכרנו אבל נושאים נוספים כגון תעסוקה, יזמות, קליטת עלייה ועידוד עלייה.

משה גפני: באיזה מסגרת זה?

יובל יעקובי: במסגרת סיכום תקציבי בין משרד הקליטה ומשרד האוצר, במסגרת העברת תקציב המדינה הדו-שנתי לשנים 2009-2010.

משה גפני: אנחנו מצביעים.

משה גפני: ה צ ב ע ה פניות מספר 89 ו-90 – אושרו

אמנון כהן: אני מבקש רביזיה.

משה גפני: בסדר.

משה גפני: אני חוזר למשרד התעשייה.

טמיר כהן: עמוד 64.

משה גפני: פניות מספר 65, 66, 67 ו-68

דוד שטיינמץ: מדובר בתוספת תקציב שניתנה למשרד בסוף שנת 2008 בגין תוכנית ההאצה.

דוד שטיינמץ: הכוונה ל-150 מיליון שקלים למדען הראשי.

דוד שטיינמץ: מדובר שם ב-18 מיליון שקלים לעסקים קטנים ובינוניים, 5 מיליון שקלים למאגדים, וכמו כן מאושרת כאן בניית מכון למחקר ביו-טכנולוגי בנגב.

דוד שטיינמץ: יש כאן הרשאה של 126 מיליון שקלים.

דוד שטיינמץ: מדובר כאן גם בהקמת מרכז טכנולוגי למים, גם בנגב, באישור של 35 מיליון שקלים וחממות לאנרגיות מתחדשות בסך של 57 מיליון שקלים.

משה גפני: מה זה מערך הסברה ויחסי ציבור?

דוד שטיינמץ: זה במסגרת מטה כחול-לבן.

דוד שטיינמץ: יש תקציב של 5 מיליון שקלים וכרגע אנחנו מעבירים 3.3 מיליון שקלים למטה כחול-לבן.

דוד שטיינמץ: אנחנו מקימים קמפיין בתקציב של 5 מיליון שקלים, קמפיין הסברה בשיתוף עם הלפ"ם להעדיף כחול-לבן.

משה גפני: אמרכלות, 35 מיליון שקלים.

דוד שטיינמץ: מה שקורה הוא שתקציב הבסיס של המשרד הוא תקציב מאוד מאוד נמוך.

דוד שטיינמץ: משרד האוצר שם לנו ברזרבה 100 מיליון שקלים, יש לנו את זה בבסיס התקציב, ומעת לעת אנחנו משחררים.

דוד שטיינמץ: אין שם רק לזה אלא יש שם לכל מיני סעיפים קטנים אחרים של המשרד.

משה גפני: לפני שאנחנו מצביעים, אני לא חושב שאני לא צריך להסביר את עצמי למה אני מתלבט כל הזמן בעניין הזה.

משה גפני: יהיה שלב שאני גם אנקוט בצעדים נוספים.

משה גפני: יוצא שהמשרד עומד מנגד ופונה אליו חבר כנסת, לא יושב-ראש ועדה, ואומר לו שהמשרד פועל נגד מה שהוא הודיע בוועדה.

משה גפני: אני אומר את הדברים כדי שלא תהיינה טענות.

משה גפני: ביקשתי עוד פעם ועוד פעם, עיכבתי וכולי.

משה גפני: חשבתי גם את זה לעכב, אבל החלטתי לא.

אמנון כהן: אדוני, אני רוצה לשמור על כבודם של חברי הכנסת.

אמנון כהן: אתם יכולים לאשר ואני מבקש רביזיה.

משה גפני: אנחנו מצביעים.

משה גפני: ה צ ב ע ה פניות מספר 65, 66, 67 ו-68 - אושרו חבר הכנסת אמנון כהן ביקש רביזיה.

משה גפני: אנחנו חוזרים למינהלת סל"ע.

יובל יעקובי: הבנתי שלגבי הפנייה של מינהלת סל"ע היו שתי שאלות.

יובל יעקובי: התשובות הן כדלקמן: המיליון שקלים לאמרכלות, זה מילין שקלים לתמיכה בישובים שקלטו מפונים.

יובל יעקובי: לגבי שכר הרבנים, לא ידוע לנו דבר כזה.

אורי אריאל: מה זה לא ידוע?

אברהם מיכאלי: לא ידוע על רבנים או לא ידוע שיש בעיות?

יובל יעקובי: לא ידוע שיש בעיות.

אברהם מיכאלי: יש חבר כנסת שאומר שיש בעיות.

אורי אריאל: אין לי מלים לומר.

אורי אריאל: לא ידוע, זאת אמירה שהיא לא אמת.

אורי אריאל: אני יודע את זה היות שאנשי משרד הדתות דיברו עם מינהלת סל"ע וגם התכתבו אתה, ואת זה שמעתי מפי הגבורה, מפי השר מרגי בעצמו, שחודש קודם בהתערבותו האישית המשרד שילם למרות שלא קיבל את הכסף.

אורי אריאל: אין לי טענות אליך כי אליך מעבירים דיווחים מאחד לאחד, אבל זאת פשוט לא אמת.

אברהם מיכאלי: הם יושבים דלת ליד דלת.

משה גפני: אני לא עומד לעכב את הפנייה עכשיו בגלל השאלה של חבר הכנסת אורי אריאל, וגם הוא לא הולך לעכב את זה.

משה גפני: אנחנו לא רוצים לפגוע בעניין הזה, אבל אנחנו מבקשים בתוך שבוע אם אתה יכול לעשות בדיקה ולתת תשובה לוועדה.

משה גפני: גם אני הייתי מעורב בעניין הזה.

משה גפני: אומרים לך שהשר מרגי מעורב בעניין הזה ועכשיו הוספנו לו גם כסף ללשכה שלו, כך שבוודאי הוא צריך לדעת.

משה גפני: אני מבקש ממך לבדוק את העניין הזה.

משה גפני: זה באמת תהליך שבמסגרת ההתנתקות, במסגרת פירוק כל הישובים שם, הסקטור שנשאר בלי שום דבר אלה הם הרבנים שהיו בקהילות שם.

משה גפני: זה דבר שהוא לא תקין, הוא לא בסדר והוא גם לא הגון.

משה גפני: אם אפשר בתוך שבוע לבדוק באופן יותר יסודי ולתת לנו תשובה לגבי הנושא הזה.

משה גפני: אנחנו מצביעים.

משה גפני: ה צ ב ע ה פנייה מספר 30 – אושרה פה אחד אני מודה לכם.

משה גפני: הישיבה נעולה.